stanford-oval/wikipedia huggingface dataset:
טבע
הטבע בתרבות האדם

בזרמים רבים באמנות נתפס הטבע כיפה וכמקור השראה. הדרו של הטבע מופיע עוד במזמורי תהילים, כמשקף את גדולת האל שבראו, בתקופת הרנסאנס העמידו ציירים רבים את הטבע במרכז יצירתם. השירה מציגה תיאורי טבע רבים ובפרט בתחום השירה התיאורית, והטבע נתן את שמו לזרם שירת הטבע של משוררי יהדות ספרד. הטבע מיוצג גם בענפי אמנות נוספים. הסיבות לתפיסת הטבע כיופי נידונות במסגרת ענף האסתטיקה בפילוסופיה.
לטבע מקום מרכזי בתרבות הפנאי האנושית. טיולים בחיק הטבע הם אחד הבילויים הנפוצים ביותר, וכוללים גם סיירות, פיקניקים, מחנאות, טיפוס הרים וספורט אתגרי.
ידיעת הטבע היא תחום שזוכה לפופולריות לא רק בקרב אנשי מקצוע הכולל לצד חקר הטבע גם הנגשה של חקר הטבע ומידע על הטבע לקהל הרחב באמצעות סיורים מאורגנים, ביקור במוזיאוני טבע, קריאת ספרי מדע פופולרי בנושאי טבע, צפרות, צילום טבע וסרטי טבע. פעילויות אלו מהנות ומרחיבות את הדעת ובנוסף מעלות את המודעות לחשיבות הטבע ואיכות הסביבה.
חיבור האדם אל הטבע עומד בבסיס תפיסות פילוסופיות רבות. הרומנטיקה הדגישה את חשיבות הקשר לטבע כניגוד לתפיסות המוסר והאסתטיקה של הנאורות. הפרא האציל החי חיים פשוטים וטבעיים, נתפס כזה שלא הושחת על ידי תרבות המערב ולכן נותר טוב.
הטבע מהווה מקור לסיפוק צורכי האדם והטכנולוגיה האנושית עוסקת רבות בשיפור הדרכים לניצול הטבע, ובהן ציד וביות, חציבת והפקת אוצרות טבע וסינתזה של חומרים חדשים. התקדמות הטכנולוגיה הביאה לניצול גובר של הטבע עד לכדי פגיעה בו, ומולה התפתח תחום איכות הסביבה ואף גישות סביבתניות הקוראות לשינוי טכנולוגי.
איתני הטבע מהווים סיכון לאדם והביאו לאסונות רבים בתולדות האנושות ובהם התפרצויות געשיות, רעידות אדמה, שיטפונות והצפות, וסופות טרופיות (הוריקן וטייפון), והאנושות מחפשת דרכים לשלוט בטבע על מנת להפחית סיכונים אלו. עם זאת עולות טענות כי השפעותיו השליליות של האדם על הטבע יגרמו בעצמן לאסונות כבדים, טענות שמצאו ביטוי בסרטי אסונות שונים בעשורים האחרונים.
הטבע בישראל

מיקומה של ארץ ישראל בצומת מרכזי בין שלוש יבשות הביא למגוון רחב של בתי גידול ואקלימים, וכתוצאה מכך למגוון ביולוגי רב של מיני צמחים ובעלי חיים. צמחיית ארץ ישראל כוללת 2,600–2,800 מינים, החל בצומח ים תיכוני וכלה בצומח מדברי. החי של ארץ ישראל מגוון אף הוא מסיבה זו. ישראל היא צומת מרכזי בנדידת עופות וכתוצאה מכך מרכז צפרות עולמי. בנוסף לשמורות הטבע והשטחים הפתוחים יש גם טבע עירוני בישראל.
בישראל קיימים שני ארגונים מרכזיים לחקר ושימור הטבע:
רשות הטבע והגנים – גוף ממשלתי שאמון על שימור הטבע והגנת הסביבה, וכן מנהל את שמורות הטבע בישראל.
החברה להגנת הטבע – עמותה ציבורית ללא כוונות רווח העוסקת בשמירת הטבע, הגנת הסביבה וחינוך בנושאים אלו.
ראו גם

אקולוגיה
חשיבה סביבתית
תופעת טבע
ידיעת הטבע
מדעי הטבע
איכות הסביבה
שימור טבע
הערות שוליים

↑  טבע פירוש: מילים נרדפות, ביטויים ועוד | מילון אבניאון, באתר www.milononline.net
↑  סנהדרין. ד. ה)
↑  מעוז כהנא, תרנגולת בלי לב: דת ומדע בכתיבה הרבנית במאה ה-18, ירושלים: מוסד ביאליק, תשפ"א, עמ' 63-64
↑  טבע שני פירוש: מילים נרדפות, ביטויים ועוד | מילון אבניאון, באתר www.milononline.net
↑  מטבע הדברים פירוש: מילים נרדפות, ביטויים ועוד | מילון אבניאון, באתר www.milononline.net
↑  כדרך הטבע פירוש: מילים נרדפות, ביטויים ועוד | מילון אבניאון, באתר www.milononline.net
↑  הערך טבע, האקדמיה ללשון העברית
↑  טיטוס לוקריציוס קרוס, על טבע היקום, ירושלים: ביאליק, 1962, עמ' 12-14
↑  ראו ספר'"`UNIQ--nowiki-00000002-QINU`"'תהילים,'"`UNIQ--nowiki-00000002-QINU`"'פרק'"`UNIQ--nowiki-00000002-QINU`"'י"ט, ספר'"`UNIQ--nowiki-00000003-QINU`"'תהילים,'"`UNIQ--nowiki-00000003-QINU`"'פרק'"`UNIQ--nowiki-00000003-QINU`"'ק"ד
| --- | --- |
בקרת זהויות :  NLI: 987007560766805171  PLWABN: 9810550561805606  BnF: cb11933874z (data)  GND: 4041358-5  LCCN: sh85090277  NARA: 10643499  NDL: 00571314  NKC: ph115994 
איור של רכיכות וקונכיות, מתוך ספר זואולוגיה
מינים שונים של בעלי חיים
מינים שונים של צמחים
הטבע באומנות
הטווס נחשב לסמל של יופי ואף בוית בשל כך ומשמש כחיית נוי
נוף ירוק ושטחים פתוחים בשפלת יהודה בישראל
ניל טננט

| --- | --- |

 לידה:  10 ביולי 1954 (בן 70) נורת' שילדס, הממלכה המאוחדת 
 שם לידה:  Neil Francis Tennant 
 מוקד פעילות:  הממלכה המאוחדת 
 תקופת הפעילות:  מ-1970 
 מקום לימודים:  אוניברסיטת צפון לונדון, St. Cuthbert's High School 
 סוגה:  סינת'-פופ • אלקטרופופ • דאנס • דיסקו • דאנס אלטרנטיבי
 סוג קול:  טנור, קונטרה-טנור, בריטון 
 שפה מועדפת:  אנגלית 
 כלי נגינה:  כלי מקלדת, גיטרה 
 חברת תקליטים:  EMI, פרלופון 
 פרופיל ב-IMDb
 
ניל טננט בהייד-פארק, לונדון, 2019
ניל פרנסיס טננט (באנגלית: Neil Francis Tennant; נולד ב-10 ביולי 1954) הוא זמר-יוצר בריטי, והסולן של צמד הסינת'-פופ הבריטי פט שופ בויז, אותו הקים עם כריס לואו בשנת 1981.
טננט טבע את המונח Imperial phase בהתייחסו לתקופה שבה מוזיקאים נחשבים בשיאם המסחרי והיצירתי בו זמנית.
ביוגרפיה

ניל טננט נולד וגדל בעיירת הדייגים נורת' שילדס, בצפון-מזרח אנגליה. הוא ניגן בנעוריו בגיטרה ובצ'לו ולמד בתיכון קתולי לבנים בעיר ניוקאסל הסמוכה לעיר הולדתו. השיר "It's a Sin" של הצמד נכתב בהשראת תקופת לימודיו והתמודדותו עם החינוך הנוקשה בבית הספר הקתולי.
בגיל 16 ניגן טננט בהרכב המנגן מוזיקת פולק בשם Dust, ובמהלך שנות נעוריו אף היה חבר בקבוצת תיאטרון בניוקאסל.
ב-1975 סיים טננט לימודי תואר ראשון בהיסטוריה והחל לעבוד כעורך בשלוחה הבריטית של מארוול קומיקס, שהייתה אחראית בין היתר להתאים את התכנים של חוברות הקומיקס האמריקאיות לקהל הבריטי.  במסגרת עבודתו זו כתב מדי פעם תכנים לחוברת וראיין כוכבי רוק כמו מארק בולאן ואלכס הארווי. ב-1977 עבר להוצאה לאור המתמחה בהוצאת ספרי הדרכה, שם ערך ספר לימוד גיטרה וספרי תחביבים ביתיים. לאחר מכן עבד טננט ב־ITV Books (חטיבה בתוך חברת התקשורת הבריטית ITV) שם ערך את מדריך הטלוויזיה. באוגוסט 1981 פגש את כריס לואו והם החלו לכתוב סקיצות לשירים. במהלך עבודתו של טננט ב־ITV Books נוצר קשר מקצועי בינו לבין המעצב הגרפי של מגזין ה-Smash Hits, וב-1982 הוצעה לטננט עבודה במגזין כעורך מדור חדשות הפופ. ב-1983 קודם טננט לתפקיד של עורך משנה במגזין וטס לניו-יורק כדי לראיין את חברי להקת הפוליס. טננט ניצל את זמן שהותו בניו-יורק, יזם פגישה עם המפיק המוזיקלי בובי אורלנדו, ושיכנע אותו להפיק לפט שופ בויז את סינגל הבכורה West End Girls.
שיתופי פעולה מוזיקליים עצמאיים בולטים

בשנת 2024 שיתף פעולה עם דייוויד גילמור בשיר Zero Hour‏.
בשנת 2023 עשה קולות רקע בשיר Skydive של הראפר Casisdead.
בשנת 2017 שר עם כריסי היינד והפריטנדרס את השיר Let's Get Lost.
בשנת 2014 עשה קולות רקע בשיר ?Were You There של Diamond Version.
בשנת 2008 שר עם להקת הקילרס ואלטון ג'ון את השיר Joseph, Better You than Me.
בשנת 2007 הפיק עם רופוס ויינרייט את אלבומו של ויינרייט Release The Stars.
בשנת 2006 השתתף בטראק של די ג'יי פרש בשם Throw.
בשנת 2005 כתב מילים לשיר ושר בטראק Tranquilizer של הדיג'יי טום סטפנו הידוע בכינוי Superchumbo.
בשנת 1998 עשה קולות רקע יחד עם ניל האנון מה-The Divine Comedy בשירו של רובי וויליאמס No Regrets.
בשנת 1996 שר עם להקת סוויד שני שירים שהוקלטו בהופעה חיה והופיעו בבי-סייד של הסינגל שלהם Film Star, אחד מהם גרסת כיסוי לשיר Rent של פט שופ בויז, והשני גרסת כיסוי לשיר Saturday Night של סוויד עצמם.
בשנת 1992 עשה קולות בשיר של בוי ג'ורג' מפסקול הסרט משחק הדמעות.
בין השנים 1989–1994 עבד ניל עם הצמד Electronic. הוא שר ועשה קולות רקע בסינגל הבכורה שלהםGetting Away with It, והיה הזמר המוביל בשירDisappointed שהופיע בפסקול הסרט עולם מגניב.
ספרים

בשנת 2018 יצא לאור ספרו One Hundred Lyrics and a Poem – אסופה של 100 שירים של הפט שופ בויז, עם טקסט קצר של ניל טננט על כל אחד משירי הצמד. הספר מסתיים ביצירה בת ארבע שורות שחיבר טננט.
חיים אישיים והשקפות

ניל טננט יצא מהארון בשנת 1994 בראיון למגזין הבריטי ה-Attitude. טננט לא מרבה לדבר מאז על חייו האישיים. טננט היה אחד מהפטרונים של קרן האיידס של אלטון ג'ון,Elton John AIDS Foundation. בשנת 1998 נמנה טננט עם התורמים הגדולים של מפלגת הלייבור הבריטית, אולם בשנת 2005 חשף כי הצביע למפלגה הליברל-דמוקרטית בטענה כי התפכח בעקבות תוכנית תעודות הזהות לכל אזרח של מפלגת הלייבור.
יחס לישראל

ניל טננט הגיע לישראל מספר פעמים במסגרת הופעות הצמד. בחודש יוני 2013 לפני הופעת הצמד בישראל נשמעו קולות מחאה שהשוו את ישראל לאפרטהייד בדרום אפריקה וקראו לצמד לבטל את הופעתם בארץ. תגובתו של טננט שלא הסכים עם ההשוואה של ישראל למדינת אפרטהייד פורסמה בדף הפייסבוק של הצמד.
הערות שוליים

↑  The Quietus, Pet Shop Boys — Please & Actually & Introspective: reissues, The Quietus, ‏2018-03-07 (באנגלית בריטית)
↑  Tom Ewing, Imperial, Pitchfork, ‏2010-05-28 (באנגלית)
↑  SMF, “It’s a Sin” by Pet Shop Boys, Song Meanings and Facts, ‏2019-08-14 (באנגלית אמריקאית)
↑  FFF: The time Neil Tennant interviewed Marc Bolan for Marvel Comics - Steve Pafford, ‏2023-09-30 (באנגלית בריטית)
↑  Neil Tennant And David Gilmour
↑  CASisDEAD – Famous Last Words
↑  Pretenders* Feat. Neil Tennant – Let's Get Lost
↑  Diamond Version // Neil Tennant – Were You There?
↑  The Killers Feat. Elton John And Neil Tennant – Joseph, Better You Than Me
↑  Rufus Wainwright – Release The Stars
↑  DJ Fresh* – Escape From Planet Monday
↑  Superchumbo – Wowie Zowie
↑  Robbie Williams – No Regrets
↑  Suede – Filmstar
↑  Various – The Crying Game (Original Motion Picture Soundtrack)
↑  Electronic – Getting Away With It...
↑  Electronic – Disappointed
↑  Neil Tennant, One hundred lyrics and a poem: 1979-2016, London: Faber & Faber, 2018, ISBN 978-0-571-34890-9
↑  Attitude Magazine,'"`UNIQ--nowiki-0000000E-QINU`"'Attitude Archive | Neil Tennant's 1994 coming out interview, Attitude, ‏2017-09-07'"`UNIQ--nowiki-0000000E-QINU`"'(באנגלית בריטית)'"`UNIQ--templatestyles-0000000F-QINU`"'
↑  Our Patrons - Elton John AIDS Foundation, web.archive.org, ‏2013-08-24
↑  יואב בורנשטיין,'"`UNIQ--nowiki-00000011-QINU`"'בשבחי האנונימיות, באתר כלכליסט, 19 במאי 2014
↑  Pet Shop Boys - Incoming PET TEXT from Neil... | פייסבוק, באתר www.facebook.com
| --- | --- |
בקרת זהויות :  PLWABN: 9810619532905606  BNE: XX1479119  BnF: cb155061264 (data)  GND: 134852672  ISNI: 0000 0001 2018 4503  LCCN: n2011038101  MusicBrainz: 8dac8c65-bcb3-4730-b82a-58727ea44e41  NKC: ola2002153395  VIAF: 84967096   WorldCat (עם VIAF): 84967096
אברהם סלים

| --- | --- |

הרב סלים בוועידת איגוד עמלי התורה, כסלו תשס"ח
 לידה:  1 באוגוסט 1938 (בן 86) ד' באב ה'תרצ"ח ירושלים
 מדינה:  ישראל 
 מקום מגורים:  ירושלים
 השתייכות:  חרדים ספרדים
 רבותיו:  הרב אלעזר מנחם מן שך
 אב:  הרב נתן סאלם
 חותנים:  הרב בן ציון הכהן רבין
 
 ראש ישיבת מאור התורה
 חבר מועצת חכמי התורה
 
הרב אברהם סלים (נולד ב-1 באוגוסט 1938) הוא ראש ישיבת מאור התורה הגדולה בירושלים, ונשיא הישיבה הקטנה, חבר מועצת חכמי התורה של תנועת ש"ס.
ביוגרפיה

נולד בירושלים לאביו הרב נתן סאלם ולאמו מזל לבית בביוף.
בילדותו למד בתלמוד התורה "מגן דוד" שאביו פתח וניהל, ושכן ברחוב דוד ילין בירושלים. לאחר מכן למד בישיבה קטנה קול תורה בירושלים, ובישיבת פוניבז' בבני ברק אצל הרב אלעזר מנחם מן שך שנעשה לרבו המובהק.. כן הושפע מדודו הרב עזרא עטיה ראש ישיבת פורת יוסף.
נישא למלכה פנינה בתו של הרב בן ציון הכהן רבין - אב"ד בתל אביב ומגדולי רבני יהדות בוכרה.
אחר נישואיו למד הלכה בכולל שע"י מכון הרי פישל. בשנת 1955 קיבל תעודת שוחט ובודק מהרב יעקב עדס והרב עובדיה הדאיה, ובשנת 1966 הוסמך להוראה על ידי הרב יוסף שלום אלישיב והרב שמואל אהרן יודלביץ.
בהמשך, למד בחברותא עם חברו לישיבה הרב יהודה עדס, אשר היה מוסר באותה תקופה שיעור כללי בישיבת פורת יוסף הקטנה ששכנה בשכונת קטמון, ויחד הם היו מכינים את השיעור. באותה העת - הרב עדס שידלו לעזוב את עולם ההלכה ולהשקיע בלימוד העיון, במטרה לבסס את עולם הישיבות הספרדי.
בשנת 1979 עזב הרב עדס את ישיבת פורת יוסף, ותחתיו מונה הרב סלים לר"מ בישיבה. כעבור מספר שנים עזב את הישיבה ופתח כולל אברכים בשכונת מקור ברוך.
ביוגרפיה > הקמת הישיבה

בשנת 1984 הקים את הישיבה לצעירים מאור התורה.
בשנת 1993 פתח את הישיבה הגדולה "מאור התורה" בסמיכות לישיבה הקטנה, והוא עומד בראשה עד היום. בצוות הר"מים מכהנים בניו חתניו וכן הרב בנימין כהן וכן הרב בנימין זאב גרבוז. בהמשך צרף אליו גם את הרב דוד כהן ראש ישיבת חברון והוא מוסר מדי שבוע שיעור כללי בישיבה. משק הבית מנוהל על ידי רעייתו פנינה סלים.
הרב סלים משמש כבעל תפילה בימים הנוראים.
ביוגרפיה > יחסיו עם תנועת ש"ס

בשנת 1993 הקים יחד עם הרבנים גבריאל טולידנו, נסים טולידנו, יהודה עדס ועוד, את ארגון מרביצי תורה, אשר ייצג דרך שונה ונפרדת מהנהגת תנועת ש"ס והרב עובדיה יוסף אשר עמד בראשה.
עם השנים ארגון מרביצי תורה נעלם אך במשך שנים רבות הורה הרב סלים לתלמידיו להצביע בבחירות למפלגת דגל התורה. עם זאת, במהלך השנים התנגדותו לש"ס פחתה, ובשנת 2013 הגיע לביקור בבית הרב עובדיה יוסף (אשר למד בילדותו אצל אביו) לאור אירוע מוחי שעבר הרב יוסף, ואחר שנים רבות שהם לא נפגשו.
בי"ג בטבת תש"פ השתתף בסיום תלמוד בבלי שעל ידי תנועת ש"ס, ומאז השתתף בכנסים רבים נוספים.
בבחירות לכנסת העשרים וחמש הורה שיש עדיפות להצביע לתנועת ש"ס, יחד עם הרבנים שלמה ידידיה זעפראני, שמואל בצלאל וראשי ישיבות נוספים.
באפריל 2023 מונה לחבר מועצת חכמי התורה של ש"ס, כנציג ראשי הישיבות (אשר חלקם בעבר התנגדו לש"ס וכעת הצטרפו לתמיכה בה) וקהילות האברכים.
בחודש סיוון טס כנציגה הרשמי של תנועת ש"ס וכרבם של בני עדות המזרח לאמריקה כחבר רשמי במסע להקמת קרן עולם התורה יחד עם גדולי ישראל נוספים, על מנת לגייס את תמיכת יהודי אמריקה במצב הכלכלי הקשה של עולם הישיבות בארץ ישראל בעקבות פסיקת בג"ץ לביטול תקציב הישיבות בעקבות אי התייצבות בחורי הישיבות לשירות בצה"ל.
משפחתו

הרב סלים מתגורר בשכונת מקור ברוך בירושלים, נשוי לפנינה ואב לתשעה. חלקם נמנים עם צוות ישיבת מאור התורה שיסד ועומד בראשה:
בנו הרב נתן סלים – ר"מ בישיבת מאור התורה הקטנה.
בנו הרב חזקיה סלים – ר"מ בישיבת מאור התורה.
בנו הרב אליהו סלים – ר"מ בישיבת מאור התורה הקטנה.
חתנו הרב שלום משה טולידאנו (בנו של הרב יעקב טולידאנו) – ר"מ בישיבת מאור התורה.
חתנו הרב בנימין טולדינו (בנו של הרב נסים טולדינו) – ר"מ בישיבת מאור התורה הקטנה.
חתנו הרב יעקב שרבני – ר"מ בישיבת מאור התורה.
חתנו הרב יהושע עדס (בנו של הרב דניאל עדס) – ר"מ בישיבת קול יעקב.
חתנו הרב שלמה ברדוגו – "משיב" בישיבת מאור התורה.
חתנו הרב ישראל מאיר טופיק - ראש קיבוץ
ספריו

נתיב התורה – מאמרים על פרשיות השבוע, הוצאת טקסט רץ, ירושלים ה'תשפ"ב
אבני יסוד – על מסכתות בבא קמא, בבא מציעא, בבא בתרא
ראו גם

ישיבת מאור התורה
מרביצי תורה
הערות שוליים

1 2  אתר ישיבת מאור התורה
↑  הרב סלים בריאיון עם ישראל כהן, מגזין הקהילות - גיליון ל"ג, ירושלים: איגוד עמלי התורה, ה'תשפ"ג, עמ' 5
↑  איתי גדסי, רבני "המרביצי" יורו להצביע ש"ס?, באתר כל הזמן, ‏י"ט בשבט התשע"ה
↑  ביקור מרגש במיוחד • לאחר שנים שלא נפגשו הגיע אמש הרב אברהם סלים למרן הגר"ע יוסף, באתר אקטואליק, ‏21 בפברואר 2013
↑  זעם על דרעי שסחף את בני התורה הספרדים, באתר בחדרי חרדים, ‏י"ג טבת תש"פ
↑  ישי כהן,'"`UNIQ--nowiki-00000003-QINU`"'‏ארבעה חברים חדשים במועצת חכמי התורה של ש"ס; בשלב זה לא ימונה נשיא מועצת, באתר כיכר השבת, 17 באפריל 2023
↑  יענקי כהן, ברגע האחרון: ראש הישיבה הגר"א סלים מצטרף למסע הקמת 'קרן עולם התורה', באתר JDN, ‏21 ביוני 2024
| מועצת חכמי התורה |
| --- | --- | --- |
| מנהיג | הרב משה מאיה |  |
| מנהיגים בעבר | הרב עובדיה יוסף • הרב שלום כהן |  |
| חברים בעבר | הרב שמעון בעדני • הרב דוד יוסף |  |
| חברים בהווה | הרב יצחק יוסף • הרב ראובן אלבז • הרב אברהם סלים • הרב שלמה בן שמעון • הרב שמואל בצלאל • הרב שלמה מחפוד • הרב יהודה כהן |  |
| רבנים שפרשו מהמועצה | הרב שבתי אטון • הרב גבריאל טולדנו |  |
| מזכירים | יחזקאל אסחייק • הרב משה מאיה • רפאל פנחסי • אמיר קריספל • יואב בן צור |  |
| --- | --- |
בקרת זהויות :  NLI: 987007312163005171  ISNI: 0000 0004 0198 964X  VIAF: 297214084   WorldCat (עם VIAF): 297214084
דילן או'בריאן

| --- | --- |

דילן או'בריאן בכנס "קומיק-קון" בסן דייגו, יולי 2017
 לידה:  26 באוגוסט 1991 (בן 33) ניו יורק, ניו יורק, ארצות הברית
 סוגה מועדפת:  שחקן 
 מדינה:  ארצות הברית ארצות הברית
 תקופת הפעילות:  מ-2010 
 מקום לימודים:  תיכון מירה קוסטה 
 פרסים והוקרה:  פרס בחירת הנוער לנבל הנבחר - טלוויזיה (2014)  פרס בחירת הנוער לכוכב הטלוויזיה הנבחר של הקיץ (2016)  פרס הקולנוע של MTV לקרב הטוב ביותר (2015)  פרס הקולנוע של MTV לגיבור הטוב ביותר (2015)  פרס בחירת הנוער לשחקן הטלוויזיה הנבחר בסדרת פנטזיה/מדע בדיוני (2017) 
 פרופיל ב-IMDb
 
דילן או'בריאן בטקס פרסי סאטורן לשנת 2011
דילן רודס או'בריאן (באנגלית: Dylan Rhodes O'Brien; נולד ב-26 באוגוסט 1991) הוא שחקן אמריקאי. ידוע בעיקר בשל תפקידיו הראשיים, כסטיילס סטילינסקי בסדרת הטלוויזיה "זאב צעיר" בערוץ MTV וכתומאס בסדרת הסרטים "הרץ במבוך".
ביוגרפיה

דילן או'בריאן נולד בניו יורק, בנם של ליסה, שחקנית לשעבר שגם ניהלה בית ספר למשחק, ופטריק, צלם. יש לו אחות אחת ושמה ג'וליה. הוא גדל בעיירה ספרינגפילד שבניו ג'רזי עד גיל 12, כאשר הוא ומשפחתו עברו להרמוסה ביץ' שבקליפורניה. הוא סיים את לימודיו בבית הספר התיכון מירה קוסטה בשנת 2009. והחליט לעבור ללוס אנג'לס כדי ללמוד משחק.
קריירה

בגיל 14 החל לפרסם סרטוני וידאו בערוץ היוטיוב שלו. עם התפתחות הסרטונים, מפיקה במאית פנתה אליו בקשר לעבודה עבור סדרת האינטרנט שלה. בזמן שעבד על הסדרה, או'בריאן עבר מספר אודישנים וקיבל את התפקיד הראשי בסדרה "זאב צעיר". לאחר שקרא את התסריט, רצה להיבחן עבור התפקיד של סטיילס במקום זאת. לאחר ארבעה אודישנים הוא לוהק לתפקיד.
בשנת 2011 הוא החל לגלם את דמותו של סטיילס בסדרה "זאב צעיר", סדרה המבוססת באופן רופף על סרט באותו שם משנת 1985.
בשנת 2012 נבחר יחד עם בריט רוברטסון לככב בסרט "הפעם הראשונה".
באפריל 2013 לוהק לתפקיד תומאס בסרט "הרץ במבוך", עיבוד קולנועי לספר בעל אותו השם. או'בריאן שיחק גם בסרט ההמשך, "הרץ במבוך: מבחני הכווייה" (2015) כתומאס. בינואר 2018 יצא הסרט השלישי בסדרה, "הרץ במבוך: תרופת המוות", שגם בו שיחק. תאריך היציאה של הסרט נדחה עקב פציעה קשה של או'בריאן במהלך הצילומים.
בשנת 2016 הופיע במותחן הדרמה "דיפווטר הורייזן", המבוסס על הפיצוץ בדיפווטר הורייזן ב-2010. הוא כיכב בסרט "מתנקש אמריקאי", מותחן פעולה שבו גילם את דמותו של מיטש ראפ; הוא דיבב את הדמות בראשית בסרט "באמבלבי" בשנת 2018.
בשנת 2020 כיכב במותחן "Flashback" ובסרט הפוסט-אפוקליפטי "אהבה ומפלצות".
בפברואר 2021 הוא לוהק לסרט "החליפה", שצילומיו הסתיימו באפריל 2021. באוגוסט 2021 הוא לוהק לסרט "Not Okay", שצילומיו הסתיימו בספטמבר 2021. כמו כן, באוגוסט הוא לוהק לסרט The" Vanishings at Caddo Lake". בנובמבר 2021 כיכב לצד סיידי סינק בסרט הקצר של טיילור סוויפט, "All Too Well".
באוקטובר 2024 יצא לאור הסרט "Caddo Lake", מותחן על-טבעי בהפקתו של מ. נייט שאמלאן, בבימוי של סלין הלד ולוגן ג'ורג' בשירות הסטרימינג Max. העלילה מתרחשת באזור אגם קאדו, בגבול בין טקסס ללואיזיאנה, מקום בעל אווירה אפלה ומסתורית. או'בריאן מגלם את הדמות המרכזית, פריז, שאובססיבי לגבי מותה הטרגי של אמו בתאונה באגם.
חיים אישיים

או'בריאן היה במערכת יחסים עם בריט רוברטסון, אותה פגש על הסט של הסרט "הפעם הראשונה" בשנת 2012. בשנת 2018 השניים נפרדו.
ב-2016 או'בריאן נפצע במהלך הצילומים לסרט ״הרץ במבוך — תרופת המוות״ על ידי ביצוע פעלול קפיצה מרכב אחד אל אחר. או'בריאן אמר בעבר שהוא אוהב לבצע את הפעלולים שלו בעצמו ללא כל צורך בכפילים. הוא מעד ונפל כשהרכב ממנו קפץ התנגש בו מאחוריו וגרם לו לנחות על פניו. הצילומים פסקו מיד ופינו את או'בריאן לבית החולים. התאונה גרמה לו שברים בצד הפנים הימני שלו — אמר באחד הרעיונות שיש לו חמש צלקות בפניו בעקבות התאונה — זעזוע מוח וטראומה מוחית. או'בריאן עבר ניתוח שחזור פנים ונעלם מהתקשורת למשך חצי שנה להתאקלמות. הוא אמר בראיון שהוא אינו ידע אם יחזור לקריירת המשחק שלו עקב התאונה, אבל לאחר תמיכה מהמשפחה והחברים או'בריאן חזר ולאחר שכיכב בסרט ״מתנקש אמריקאי״, או'בריאן החליט לסיים את מה שהפסיק ולצלם את הסרט האחרון של הרץ במבוך.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | דרך המלך | ג'ימי |  |
| 2012 | הפעם הראשונה | דייב הודג'מן |  |
| 2013 | לדפוק התמחות | סטיוארט טוומבלי |  |
| 2014 | הרץ במבוך | תומאס |  |
| 2015 | הרץ במבוך: מבחני הכווייה | תומאס |  |
| 2016 | אסון בלב ים | קיילב הולוואי |  |
| 2017 | מתנקש אמריקאי | מיטש ראפ |  |
| 2018 | באמבלבי | באמבלבי | דיבוב |
| 2018 | הרץ במבוך: תרופת המוות | תומאס |  |
| 2020 | Flashback | פרדריק פיצל |  |
| 2020 | אהבה ומפלצות (אנ') | ג'ואל דוסון |  |
| 2021 | אינסוף | היינריך טרידווי |  |
| 2021 | All Too Well: The Short Film | הוא | סרט קצר של טיילור סוויפט |
| 2022 | החליפה | ריצ'י בויל |  |
| 2022 | Not Okay | קולין |  |
| 2023 | Maximum Truth | סיימון |  |
| 2024 | Ponyboi | ויני |  |
| 2024 | סאטרדיי נייט | דן אקרויד |  |
| 2024 | Caddo Lake | פריז |  |
| TBA | Anniversary | ג'וש |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017–2011 | זאב צעיר | מיסצ'לב "סטיילס" סטילינסקי | תפקיד ראשי (6 עונות); 100 פרקים |
| 2013 | First Dates with Toby Harris | פיטר | פרק: "Roommates" |
| 2013 | הבחורה החדשה | הבחור | פרק: "Virgins" |
| 2019 | Weird City | סטו מקסום | פרק: "The One" |
| 2020 | סיפורים מופלאים | סם טיילור | פרק: "The Cellar" |
| 2021 | תרגיע | עצמו | פרק: "Angel Muffin" |
| 2024 | פנטזמאס (אנ') | דסטין | פרק: "The Little Ones" |
פרסים ומועמדויות

| שנה | איגוד | קטגוריה | על | תוצאה |
| --- | --- | --- | --- | --- |
| 2013 | פרסי הוליווד הצעירה | אנסמבל הטוב ביותר | זאב צעיר | זכייה |
| 2014 | פרסי בחירת הנוער | הנבל הטוב ביותר | זאב צעיר | זכייה |
| 2014 | פרסי הוליווד הצעירה | שחקן פריצת דרך |  | זכייה |
| 2014 | פרסי NewNowNext | שחקן הקולנוע החדש הטוב ביותר |  | מועמדות |
| 2015 | פרסי הקולנוע של MTV | ההופעה הפחדנית הטובה ביותר | הרץ במבוך | מועמדות |
| 2015 | פרסי הקולנוע של MTV | ההופעה הפורצת הטובה ביותר | הרץ במבוך | זכייה |
| 2015 | פרסי הקולנוע של MTV | הקרב הטוב ביותר | הרץ במבוך | זכייה |
| 2015 | פרסי הקולנוע של MTV | הגיבור הטוב ביותר | הרץ במבוך | זכייה |
| 2015 | פרסי Melty Future | Prix International Masculin |  | זכייה |
| 2015 | פרסי בחירת הנוער | שחקן בסרט פעולה | הרץ במבוך | מועמדות |
| 2015 | פרסי בחירת הנוער | הכימיה הטובה ביותר | הרץ במבוך | מועמדות |
| 2015 | פרסי בחירת הנוער | הכימיה הטובה ביותר (משותף עם תומאס ברודי סאנגסטר) | הרץ במבוך | זכייה |
| 2015 | פרסי בחירת הנוער | גנב/ת סצנה | זאב צעיר | זכייה |
הערות שוליים

↑  Pete Hammond, ‘Caddo Lake’ Review: Dylan O’Brien & Eliza Scanlen Caught Up In Head-Scratching Family Mystery In Paranormal Thriller Produced By M. Night Shyamalan, Deadline Hollywood, ‏October 8, 2024
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| --- | --- |
בקרת זהויות :  BIBSYS: 15020354  BNE: XX5478409  BnF: cb16957719m (data)  GND: 1121713262  ISNI: 0000 0003 7058 7460  LCCN: no2012063153  MusicBrainz: 2c3b370c-c647-4ffb-b0ca-35b81b5732ed  NKC: xx0201959  NTA: 385977336  SUDOC: 184554756  VIAF: 249890795   WorldCat (עם VIAF): 249890795 
או'בריאן וטיילר פוזי בקומיק-קון 2013
פרסי סטים

| --- | --- |

 תיאור:  פרסים המוענקים מדי שנה בתחום משחקי הווידאו
 מדינה:  ארצות הברית ארצות הברית
 הגוף המעניק:  Valve 
 תקופת הפרס:  2016–הווה (כ־9 שנים)
 נקרא על שם:  Steam 
 אתר רשמי
 
פרסי סטים (באנגלית: The Steam Awards) הם פרסים המוענקים בתחום משחקי הווידאו מדי שנה, החל משנת 2016, למשחקים שמוצעים בחנות הדיגיטלית סטים, שבבעלות תאגיד Valve.
הזוכים בטקס, שכולל מגוון קטגוריות, נקבעים באמצעות הצבעה של משתמשי סטים רשומים. תהליך בחירת המועמדים והזוכים מורכב משני שלבים: בשלב הראשון, Valve מציגה קטגוריות שונות לזכייה והמשתמשים בוחרים משחקים שיהיו המועמדים באותן קטגוריות. בשלב השני, Valve מציגה את חמשת המשחקים שקיבלו את מרב הקולות בכל קטגוריה ומתוכם המשתמשים בוחרים ברוב קולות את הזוכים.